Neuvoston asetus (EY) N:o 1584/96, annettu 30 päivänä heinäkuuta 1996, puuvillan tukijärjestelmää koskevista yleisistä säännöistä annetun neuvoston asetuksen (EY) N:o 1554/95 muuttamisesta



Virallinen lehti nro L 206 , 16/08/1996 s. 0016 - 0017



NEUVOSTON ASETUS (EY) N:o 1584/96, annettu 30 päivänä heinäkuuta 1996, puuvillan tukijärjestelmää koskevista yleisistä säännöistä annetun neuvoston asetuksen (EY) N:o 1554/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4 9 artiklan, sellaisena kuin se on viimeksi muutettuna asetuksella (EY) N:o 1553/95 (1), ottaa huomioon komission ehdotuksen (2), sekä katsoo, että asetuksen (EY) N:o 1554/95 (3) 5 artiklan 2 kohdan 2 alakohdassa säädetään erityisesti mahdollisuudesta jättää tukihakemus ennen valvontaanasettamishakemuksen jättämistä; tämän säännöksen soveltaminen on aiheuttanut toimijoiden välisen kilpailun vääristymistä; tämän vuoksi se olisi poistettava, ja asetuksen (EY) N:o 1554/95 5 artiklan 3 kohdassa säädetään erityisesti, että tuen ennakko voidaan maksaa siementenpoistoyritykseen toimitetun puuvillan, josta siemeniä ei ole poistettu, osalta 16 päivästä lokakuuta markkinointivuoden alettua; tuen määrä, joka on tietty prosenttimäärä kohdehinnasta, määritetään ottaen huomioon puuvillan, josta siemeniä ei ole poistettu, tuotantoarvio sekä arvioitu tuen määrä; näillä edellytyksillä tuen ennakon määrä ei vaihtele maailmanmarkkinahinnan mukaan markkinointivuoden aikana; tämän vuoksi maailmanmarkkinahinnan lasku, joka aiheuttaa tuen määrän lisääntymisen, kasvattaa tuen ja sen ennakon välistä eroa toimijoiden kustannuksella; tällainen tilanne voi lisäksi häiritä tuottajien ja siementenpoistoyritysten välisiä kauppasuhteita; kyseisten epäkohtien poistamiseksi ehdotetaan myönnettävän kohdehintaa vastaava ennakko, josta vähennetään toisaalta maailmanmarkkinahinta ja toisaalta ennakoitu tuen määrä huomioon ottaen määritetty summa, johon on kuitenkin laskettu hyväksyttävä varamarginaali, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1554/95 5 artikla seuraavasti: 1) Korvataan 2 kohta seuraavasti: "2. Maksettavan tuen määrä on tukihakemuksen jättöpäivänä voimassa olevan tuen määrän suuruinen." 2) Korvataan 3 kohta seuraavasti: "3. Oikeus tukeen syntyy sinä hetkenä, jona puuvillasta poistetaan siemenet. Tukea voidaan kuitenkin maksaa ennakkoon 16 päivästä lokakuuta lähtien markkinointivuoden alettua, heti kun puuvilla, josta siemeniä ei ole poistettu, on toimitettu siementenpoistoyritykseen sillä edellytyksellä, että annetaan riittävä vakuus. Ennakko vastaa kohdehintaa, josta vähennetään maailmanmarkkinahinta sekä 6 artiklassa säädettyä menetelmää käyttäen laskettu summa, korvaten kuitenkin tosiasiallinen tuotanto puuvillan, josta siemeniä ei ole poistettu, arvioidulla tuotannolla, jota korotetaan 15 prosentilla, Mahdollisesti maksettavaksi jäävä tuen määrä maksetaan, kun tosiasiallinen tuotanto ja asetuksen (ETY) N:o 1964/87 (*), 2 artiklan 3 ja 4 kohdan mukaiset mahdolliset tuen mukautukset on määritetty. Se maksetaan viimeistään markkinointivuoden lopussa. (*) EYVL N:o L 184, 3.7.1987, s. 14, asetus sellaisena kuin se on viimeksi muutettuna asetuksella (EY) N:o 1553/95 (EYVL N:o L 148, 30.6.1995, s. 45)." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1996/1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o L 148, 30.6.1995, s. 45 (2) EYVL N:o C 125, 27.4.1996, s. 18 (3) EYVL N:o L 148, 30.6.1995, s. 48